অসমৰ প্ৰাক্তন উদ্যোগ মন্ত্ৰী তথা অসম চাহ মজদুৰ সংঘ ,নগাঁও জিলাৰ সভাপতি বলোৰাম নাগৰ আজি দিল্লীত চিকিৎসাধীন অৱস্থাত মৃত্যু হয়। আজি পুৱা প্ৰায় ৯-৩০ মান বজাত হঠাতে হৃদযন্ত্ৰৰ ক্ৰিয়া বন্ধ হৈ দিল্লী নিবাসী মাজু জিয়ৰীৰ ঘৰত তেওঁৰ মৃত্যু ঘতে।
উল্লেখযোগ্য যে ১৯৪৫ চনত নগাঁৱৰ চামগুৰিত জন্ম গ্ৰহণ কৰা নাগ ১৯৬৫ৰ পৰা ১৯৬৮ চনলৈ আটছাৰ সাধাৰণ সম্পাদকৰ পদত অধিস্থিত আছিল।
পৰৱৰ্তী সময়ত অসম চাহ মজদুৰ সংঘ, নগাঁও জিলাৰ সাধাৰণ সম্পাদক হোৱাৰ লগতে কলিয়াবৰ বিধানসভা সমষ্টিৰ পৰা ১৯৮৩ চনত কংগ্ৰেছ দলৰ মনোনীত প্ৰাৰ্থী হিচাপে বিজয়ী হোৱাৰ ওপৰিও অসম প্ৰদেশ কংগ্ৰেছ কমিটিৰ সাধাৰণ সম্পাদক হিচাপেও মনোনীত হৈছিল।
জানিব পৰা মতে, শাৰিৰীক অসুস্থতাৰ বাবে বিগত বহুদিন ধৰি দিল্লী নিবাসী মাজু জিয়ৰীৰ ঘৰত থাকি চিকিৎসা সেৱা গ্ৰহণ কৰা অৱস্থাতে আজি পুৱা প্ৰায় ৯-৩০ মান বজাত হঠাতে হৃদযন্ত্ৰৰ ক্ৰিয়া বন্ধ হৈ তেওঁ মৃত্যুক সাৱটি লয়।
কাইলৈ বিমান যোগে তেওঁৰ নশ্বৰ দেহ চামগুৰিৰ আমলক্ষী চাহ বাগানৰ নিজা বাসগৃহ লৈ আনিব বুলি পৰিয়ালৰ সূত্ৰই জানিবলৈ দিয়ে। তেওঁৰ মৃত্যুত নগাঁৱৰ বিভিন্ন দল সংগঠনে শোক প্ৰকাশ কৰিছে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
